Շամիրամին ցույց է տրվել անմահության պտղի բանալին: Մինչև Ութնափիշտիմին հասնելը և նրա հետ զրուցելը Գիլգամեշը հյուընկալվում է կարիճ-մարդկանց մոտ, որոնք ցերեկը հանգստանում, իսկ գիշերն աշխատում էին: Աստղադիտարանում է Գիլգամեշը պատրաստվում հանդիպել Ութնափիշտիմի հետ, այստեղից է սկիզբ առնում դեպի անմահության պտուղը տանող ճանապարհը: Արդյոք Գիլգամեշի օրոք եղե՞լ է Շղթայվածի առասպելը: Այո, եղել է: Դա այն տասներկու կրկնակի ժամն է, որ հիշատակում է Գիլգամեշը: Դա այն անձավն է, որի միջով ձգվում է միակ ճամփան դեպի Ութնափիշտիմը: Այն մեր Տիեզերքի ճանաչողության ժամանակային բանաձևն է, բազմախորհուրդ, հստակ ու մեկնելի աշխարհընկալումը: Սա ժամանակի սկզբի շոշափելի պատկերն է: